钦定古今图书集成/明伦汇编/氏族典/第174卷 > 钱𫖮
## 钦定古今图书集成/明伦汇编/氏族典/第174卷 > 钱𫖮

按《宋史钱𫖮传》：“𫖮字安道，常州无锡人。初为宁海军
节度推官，知赣、乌程二县，皆以治行闻。治平末，以金
部员外郎为殿中侍御史里行。许遵议谋杀，案问刑
名，未定而入判大理，𫖮以为一人偏词，不可以汨天
下之法；遵所见迂执，不可以当刑法之任，不从，二年
而贬。后自衢徙秀州，家贫母老，至丐贷亲旧以给朝”
晡，而怡然无谪官之色。苏轼遗以诗，有“乌府先生铁
作肝”之句，世因目为“铁肝御史。”卒，年五十三。